**Noapte cu iz de trecut și viitor**

*Florentina Danu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Noaptea mă acoperă

Încetul cu încetul

Infiltrându-mi sub pleoape

Goliciunea zilei ce stă să treacă

Și îmi pătrunde în suflet

Ca o lavă izgonită

Din muntele vieții.

Visele prind contur

Împrăștiindu-și seva în toate

Măruntaiele gândurilor mele

Miroase a trecut...

Simt în nări parfumul

Dorințelor arse

Și văd cu ochii minții

Umbrele dorințelor viitoare

Strecurându-se năvalnic

În noaptea trupului meu

Trecerea de la ieri la azi

De la azi la mâine

De la ce a fost și ce va fi

E atat de firavă și rapidă

Ca o aripă întinsă

În zborul unui pescăruș

Totul devine zbatere de pleoape

Sub apăsarea nopții

Cu iz de trecut și viitor